зыфиIохэрэм афэдэхэр литературабзэ вариантхэу къэбгъэлъэгъонхэр. Ащ ехьылIагъэу Ф.П. Филиным мары ытхырэр: «Литературабзэм фэгъэхьыгъэмэ терминэу «чIыпIэ вариант» зыфиIорэм къыгъэлъэгъон ылъэкIыщтыр чIыпIэ зэфэшъхьафхэм а зыр бзэ амал зэфэшъхьафхэмкIэ къащатэу зэрэщытыр ары ныIэп. Тэ тилъэхъан, гущыIэм пае, америкэ вариантхэр литературабзэ шапхъэхэм ягъусэхэу Англием щагъэфедэх, ау ащ иIоф нэфэшъхьаф. Адэ лъапсэ горэ щыIа московскэ, воронежскэ, архангельскэ, сыбыр шъуашэхэр урыс литературабзэм ишэпхъэ вариантхэу плъытэнхэр? Ащ фэдэ лъапсэ щыIэп. ЗэкIэмэ зэдаштэгъэ литературабзэ шапхъэхэмрэ диалект шъуашэхэмрэ зэфэбгъэдэнхэр тэрэзэп» [Филин, 1981: 141].